Държавен вестник, бр. 45, 2012 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  45
б) образование;
в) култура;
г) спорт, отдих и туризъм;
д) социално подпомагане, социални жили­
ща и общежития;
е) изтърпяване на наказанието лишаване 
от свобода;
ж) осъществяване на административни 
дейности на публичните партньори.
(2) Услуга от обществен интерес е всяка 
услуга в полза на обществото, отговорността 
за предоставянето на която се носи обичайно 
или по силата на нормативен акт от публич­
ния партньор.
Чл. 5. (1) Обектите по чл. 4, ал. 1 мо­
гат да включват земи, сгради, съоръжения, 
движими вещи или права на индустриална 
или интелектуална собственост и могат да 
принадлежат на:
1. държавата, общината или публичноправ­
ната организация, и/или
2. частния партньор.
(2) За срока на ПЧП никой от партньори­
те няма право да извършва прехвърлителни 
сделки в полза на трети лица с обекта, с който 
се извършва дейността от обществен интерес.
(3) Обектът, с който се извършва дейността 
от обществен интерес, задължително се за­
страхова. Рискът от цялостно или частично 
повреждане или погиване на обекта се носи 
от собственика.
Чл. 6. (1) При ПЧП рисковете се разпре­
делят между публичния и частния партньор. 
Разпределението на рисковете се определя 
конкретно за всеки случай на ПЧП в зави­
симост от възможностите на партньорите да 
оценят, контролират и управляват рисковете. 
(2) Частният партньор поема винаги стро­
ителния риск и поне един от рисковете за 
наличност или за търсене на услугата от 
обществен интерес.
(3) Поемането на рисковете по ал. 2 не га­
рантира възстановяване на вложените средства 
за изпълнение на договора за ПЧП.
(4) Когато цената на услугата от обществен 
интерес се определя с нормативен или адми­
нистративен акт, рискът, свързан с търсенето 
на услугата от обществен интерес, се споделя 
между публичния и частния партньор или се 
поема изцяло от публичния партньор.
Чл. 7. При ПЧП се поддържа икономически 
баланс, който представлява равновесието меж­
ду ползите за публичния и частния партньор 
и разпределението на рисковете между тях.
Чл. 8. (1) Частният партньор осъществява 
дейността от обществен интерес и осигурява 
нейното финансиране. 
(2) При ПЧП частният партньор води 
аналитично счетоводство за извършваните 
дейности и предоставяните услуги. 
(3) Частният партньор участва в ПЧП 
при определена норма на възвръщаемост 
на собствения му капитал (норма на въз­
връщаемост за частния партньор), която 
се осигурява чрез финансова подкрепа от 
публичния партньор. 
Чл. 9. (1) Публичният партньор участва в 
ПЧП чрез финансова подкрепа на частния 
партньор, която е под формата на:
1. плащания към частния партньор;
2. предоставяне на права върху имоти или 
части от имоти, които са различни от обекта, 
с който се извършва дейността от обществен 
интерес, за извършване на допълнителна 
стопанска дейност и/или за предоставяне 
на допълнителни услуги извън дейността от 
обществен интерес;
3. предоставяне на права за извършване 
на допълнителна стопанска дейност и/или 
за предоставяне на допълнителни услуги, 
извън дейността от обществен интерес с 
обекта, с който се извършва дейността от 
обществен интерес.
(2) Финансовата подкрепа се предоставя при 
условията на Закона за държавните помощи.
(3) Размерът на финансовата подкрепа 
се определя като сума от плащанията към 
частния партньор, цената на предоставените 
права по ал. 1, т. 2 и печалбата на частния 
партньор от извършването на допълнителна­
та стопанска дейност и/или предоставяните 
допълнителни услуги.
(4) Когато нормата на възвръщаемост за 
частния партньор бъде надвишена, до нейното 
възстановяване публичният партньор:
1. намалява или преустановява плащани­
ята, или
2. получава част от печалбата на частния 
партньор от извършването на допълнителна­
та стопанска дейност и/или предоставяните 
допълнителни услуги при условия и по ред, 
определени с договора. 
Чл. 10. (1) Плащанията към частния парт­
ньор служат за възстановяване на инвестици­
онните разходи и за покриване на оперативните 
разходи за управление и/или поддържане. 
(2) Възстановяването на инвестицион­
ните разходи покрива собствения капитал 
с определената норма на възвръщаемост за 
частния партньор и привлечения капитал с 
неговата цена.
(3) Публичният партньор извършва плаща­
нията само когато обектът и/или услугата са 
в договорените в съответствие с техническите 
спецификации експлоатационна годност, обем 
и качество. При несъответствие плащанията 
съответно се намаляват или преустановяват.
Чл. 11. (1) Предоставянето на права по 
чл. 9, ал. 1, т. 2 се извършва чрез учредяване 
на ограничени вещни права върху имоти или 
отдаване под наем на имоти или части от 
имоти, които са различни от обекта, с който 
се извършва дейността от обществен интерес, 
и са собственост на държавата, общината или 
публичноправната организация.